recursal/SuperWikiNEXT-32B huggingface dataset:
| *Dilophosaurus*Rango fósil: Xurásico Inferior |
| --- |
| Molde reconstruído do espécime holotipo (UCMP 37302) en posición do enterramento, Museo Real de Ontario. |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Sauropsida |
| Superorde: | Dinosauria |
| Orde: | Saurischia |
| Suborde: | Theropoda |
| (sen clasif.): | Neotheropoda |
| Superfamilia: | Coelophysoidea |
| Familia: | Dilophosauridae |
| Xénero: | *Dilophosaurus*Welles, 1970 |

 |
| Especies |
| * ***Dilophosaurus wetherilli*** (Welles, 1954) [orixinalmente *Megalosaurus*] tipo
 |
| Sinonimia |
| * *D. breedorum* Welles & Pickering, 1999
 |

***Dilophosaurus***  é un xénero de dinosauro terápodo que viviu no que é agora América do Norte durante o Xurásico Temperán, hai 193 millóns de anos. Tres esqueletos foron descubertos no norte de Arizona en 1940, e os dous mellor conservados foron recollidos en 1942. O espécime máis completo converteuse no holotipo dunha nova especie no xénero *Megalosaurus*, chamado *M. wetherilli* por Samuel P. Welles en 1954. Welles atopou un esqueleto meirande pertencente á mesma especie en 1964. Ó decatarse de que posuía cristas no seu cranio, asignou a especie ó novo xénero *Dilophosaurus* en 1970, como ***Dilophosaurus wetherilli***. O nome do xénero quere dicir "lagarto de dúas cristas", e nome da especie púxose na honra de John Wetherill, un concelleiro do pobo navajo. Dende entón, descubríronse máis espécimes, incluído o dunha cría. Tamén se atoparon pegadas que se atribúen a este animal, incluíndo rastros en repouso. Outra especie, *Dilophosaurus sinensis* orixinaria da China, foi nomeada en 1993, pero descubriuse posteriormente que pertencía ó xénero *Sinosaurus*.

Véxase tamén
------------

### Ligazóns externas

* Dilophosaurus! A Narrated Exhibition – "tour guiado" narrado por Samuel P. Welles *(en inglés)*

|  |  |
| --- | --- |
| Control de autoridades | 
* Wd: Q271710
* MAG: 2777903578

 |

|  |  |
| --- | --- |
| Identificadores taxonómicos | 
* BioLib: 416978
* EOL: 4531466
* Fossilworks: 38522
* GBIF: 4822817
* iNaturalist: 554479
* IRMNG: 1013829

 |
***Continental*** é unha película galega dirixida por Xavier Villaverde no ano 1990. Trátase dun drama de 97 minutos de duración protagonizado por Eusebio Poncela, Héctor Alterio, Marisa Paredes, Cristina Marcos e Jorge Sanz entre outros, e con varios nomes galegos no elenco.

Sinopse
-------

O Continental é un bar prostíbulo situado nunha zona portuaria que se disputan dúas bandas de mafiosos. Ambas estiveran no pasado a cargo do mesmo capo, Gonçalves, o que levaran por diante na súa loita polo poder. Porén, transcorridos varios anos desde a desaparición deste, a súa sombra parece seguir pesando en forma de maldición sobre os membros das bandas.

Elenco de actores
-----------------

Os intérpretes do filme por orde alfabética son Alberto Alonso, Joaquín Alonso-Colmenares, Héctor Alterio, Manuel Areoso, Marina Asal, Feodor Atkine, Antonio Durán "Morris", Angelita Enríquez, Mónica García, Xosé Lois González, Juan Graell, Fernando Guillén, Xavier R. Lourido, Elina Luaces, Manuel Manquiña, Carlos Marcet, Cristina Marcos, Luisa Martínez, Lola Baldrich, Nancho Novo, Marisa Paredes, Eusebio Poncela, Eduardo Puceiro, Canco Ramonde, Antón Reixa, Orlando Rodríguez, Eufemia Román, Jorge Sanz, Antonio F. Simón, Marisa Soto, Gonzalo Uriarte

Véxase tamén
------------

### Ligazóns externas

* Consello da Cultura Galega
* Axencia Audiovisual Galega
* No programa Clac da TVG2 en 2022

* Portal:Galicia
* Portal:Cine

|  |  |
| --- | --- |
| Control de autoridades | 
* Wd: Q12386436
* AlloCiné: 109499
* FilmAffinity: 598867
* IMDb: tt0097107
* LUMIERE: 39987
* OFDb: 51732
* TMDb: 305261

 |
**Coz** foi un grupo español de rock, formado en Madrid en 1978.

A primeira etapa do grupo foi un prólogo da formación de Barón Rojo, banda pioneira do heavy hispano. Foi un bo exemplo do difícil equilibrio existente entre a intencións máis puras dos grupos e os responsables de mercadotecnia do mundo discográfico.

Historia do grupo
-----------------

Coz formouse en Madrid en 1978, cos irmáns Armando e Carlos de Castro ás guitarras, Tony Urbano ao baixo e Paco á batería. En 1979 uniuse á banda Juan Márquez como vocalista, baixista e líder absoluto da formación.

Ficharon pola multinacional CBS, e en 1980 editouse o seu primeiro álbum, *Más Sexy*. En 1981, animados pola boa acollida do disco, tanto Juan Márquez como CBS decidiron dar unha orientación aínda máis comercial ao grupo, orixinando unha crise que culminou co abandono dos irmáns De Castro. Porén, o grupo reestruturouse con Eduardo Pinilla e Tony de Juan como guitarristas.

Con esta formación chegou o segundo álbum, que viu a luz en 1981. O tema que dá nome ó disco tivo moito éxito entre o público feminino: "Las chicas son Guerreras".

Posteriormente distanciáronse dos grupos aliñados en "el rollo", como Leño ou Cucharada, e abandonaron as actuacións en directo, sendo vans os seus tardíos intentos de recuperar o espírito das súas orixes co selo Chapa. Finalmente o grupo disolveuse en 1987.

Membros
-------

* Juan Márquez: Vocalista e Baixo;
* Eduardo Pinilla: Guitarra (desde 1981);
* Tony de Juan: Guitarra (desde 1981);
* Cutu de la Puente: Batería.
* Juan Carlos (snoopy): Piano
* Armando e Carlos de Castro: guitarras (1978-1981)

Discografía
-----------

* *Más Sexy* (1980)
* *Las chicas son guerreras* (1981)
* *Duro* (1982)
* *Romper la red* (1984)
* *Legitima defensa* (1986)
* *Hasta que las muerte nos separe* (recompilatorio, 1998)
* *Amigo mio* (recompilatorio, 2006)

Véxase tamén
------------

### Ligazóns externas

* Web oficial Arquivado 04 de marzo de 2016 en Wayback Machine. *(en castelán)*

|  |  |
| --- | --- |
| Control de autoridades | 
* Wd: Q3105888
* MusicBrainz: ID
* Songkick: 559659

 |
**Cosecha Roja** foi un grupo musical ourensán de pop rock. Estivo activo entre 1988 e 2000. O grupo toma o seu nome da novela *Colleita vermella* de Dashiell Hammett.

Traxectoria
-----------

O grupo naceu en decembro de 1988, formado por xente que xa tocara noutros grupos da vila ourensá. O baixista Antonio Rodríguez "Amadís" e o guitarrista Javier Doforno "Dofo" tocaran xa en Última Fila, formado en 1983. En 1986 ambos os dous entraron en Viernes y los Robinsones, que se formara na primavera de 1985, con Carlos Rego á voz, Toño Arias ao baixo, José Luis Labrador á guitarra e Arturo Mosquera "Chapi" á batería. En decembro de 1988 Aser Álvarez (que tocara antes en Las Hierbas), substituíu a Chapi na batería, e o grupo tomou o nome de Cosecha Roja.

En xullo de 1989 gravaron unha maqueta, con produción de Moncho Lusquiños. En agosto dese ano Labrador deixou o grupo. En 1990 autoeditaron o flexi-single *Orense Underground '83 '90*, coas cancións "No puedo volver" e "Qué esperas de mí". En 1992 editaron un segundo sinxelo, *Se acabó*, cos temas "Se acabó" e "No puede ser verdad".

En 1993 publicaron o seu primeiro disco, *Nuevos caminos*, de nove cancións. Ao ano seguinte sacaron *Vacaciones permanentes*, de seis cancións e publicado só en casete, mais ante a pouca repercusión decidiron tomar unha pausa. Nesa época Carlos Rego e Amadís montaron o grupo Los Cachorros xunto con Magín Blanco.

A formación regresou como trío, logo de que Santi Campos lles propuxese editar un EP no seu selo, Maybe Tomorrow. En 1996 publicaron *Aquellos maravillosos anos*, de catro cancións, e retomaron os concertos. Dofo regresou ao grupo e gravaron un novo disco, *Conducir despacio* (1997), con dez pezas. En 2001 autoeditaron o disco *A plena sombra*, con doce cancións. Despois decidiron deixar o proxecto, se ben seguiron adiante co grupo Burgas Beat. No ano 2009 o selo Hanly Panky publicou o CD compilatorio *Un par de cosas 1991-2000)*. Inclúe 22 cancións, editado en formato digi-pack cun libreto de dezaseis páxinas.

Discografía
-----------

* *Orense Underground '83 '90* (flexi-single, 1990; autoeditado)
* *Se acabó* (single, 1992; Gal&Cia)
* *Nuevos caminos* (LP, 1993; Gal&Cia)
* *Vacaciones permanentes* (casete, 1994; 98.6)
* *Aquellos maravillosos años* (EP, 1996; Maybe Tomorrow)
* *Conducir despacio* (LP, 1997; Sonic Recordings)
* *A plena sombra* (LP, 2001; autoeditado)
* *Un par de cosas 1991-2000)* (CD compilatorio, 2009; Hanky Panky)

Véxase tamén
------------

### Bibliografía

* Fernández Rego, F. (2010). *50 anos de pop, rock e malditismo na música galega*. Ed. Toxosoutos. p. 147-153. ISBN 9788492792382.

|  |  |
| --- | --- |
| Control de autoridades | 
* Wd: Q45337663
* Discogs: 2366607

 |
**Cornelius "Connie" Hawkins**, nado o 17 de xullo de 1942 en Brooklyn, Nova York, é un ex xogador de baloncesto estadounidense, membro do Hall of Fame, da NBA e da ABA, ademais de ser unha lenda do "playground" neoiorquino.

Carreira
--------

### Ligas menores e ABA

Hawkins nun principio viaxou por todo o mundo cos Harlem Globetrotters. Aos 19 anos fichou por Pittsburgh Rens da ABL, e foi nomeado MVP da tempada. En 1967 naceu unha nova liga, a ABA, que incluía a Pittsburgh Pipers, equipo que asinou ao mozo Hawkins e lideroulle a un balance de 54-24 e ao campionato. Ademais, gañou o título de máximo anotador da tempada e os MVP da tempada e dos playoffs.

### NBA

Posteriormente, Hawkins xogou sete tempadas na NBA en Phoenix Suns, Los Angeles Lakers e Atlanta Hawks. Disputou catro All-Star Games e foi nomeado no mellor quinteto da tempada 1969-70. O seu dorsal 42 foi retirado polos Suns.

Connie Hawkins entrou no Basketball Hall of Fame en 1992. Trala elección en 1996 por parte da NBA dos "50 mellores xogadores da historia da NBA", na cal non está incluído Hawkins, a cadea de televisión de Ted Turner, a TNT, elixiuno con motivo dos dez anos retransmitindo a liga, unha *ampliación* da lista con 10 xogadores máis, entre os cales si que se atopa.

Ligazóns externas
-----------------

* Perfil na web do Basketball Hall of Fame

|  |  |
| --- | --- |
| Control de autoridades | 
* Wd: Q1126347
* WorldCat
* VIAF: 2232152025921303600000
* EBID: ID
* LCCN: no2018023590
* BasketballHoF: connie-hawkins
* Basketball-Reference: hawkico01
* NBA: 76972

 |
A **conmutación** é un xogo de palabras que inverte ou intercambia os termos dunha frase na seguinte, para que o sentido desta forme contraste ou antítese co da anterior. É unha figura retórica que consiste en poñer a continuación dunha frase outra na que están os termos **invertidos** para que o sentido desta última forme contraste ou un **sentido completamente distinto** coa anterior.

Exemplos
--------

* Curros Enríquez:

*Si ela vai á romaría*
*El á romaría vai*
*Si ela da un ichavo ón cego*
*El outro ichavo ha de dar*
* Anaco dun poema de Uxío Novoneyra:

*O aire da tarde*  

*a tarde do aire*.

Véxase tamén
------------

Figura estilística

---

|  |  |
| --- | --- |
|  |  *Este artigo sobre lingüística é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q1133076
* EBID: ID
* JSTOR: spoonerisms
* MAG: 2779403371

 |
Coordenadas: 42°07′00″N 8°50′43″O﻿ / ﻿42.11673333, -8.84528611

O **cruceiro da Santísima Trindade** é un cruceiro do século XV situado na vila de Baiona.

Características
---------------

Atópase sobre unhas rochas, e é un dos poucos de Galicia que está cuberto por un baldaquino. Este é de estilo renacentista en forma de pirámide sostida sobre unhas columnas, rematadas en forma de pináculos cilíndricos con coroa cónica. O cruceiro é de estilo gótico coa imaxe de Xesús Cristo e, ós seus pés, a Virxe María, María Madalena e Santiago o Maior.

*SENLLEIRO EXEMPLAR CON BALDAQUIN  
UNICO DA SUA NATUREZA EN GALICIA  
CRUZ GOTICA CON FIGURAS BIBLICAS  
POLICROMADAS E BALDAQUIN RENACENTISTA  
DE ORIXE FRANCESA*
Atópase na calzada romana, posteriormente chamada Estrada Real. Foi realizado en granito, e conta cunha grande lousa de 1,12 m situada a 1 m de altura sobre o piso que servía de altar para celebrar misa en tempos de peste para os habitantes do Val Miñor e para as tripulacións dos navíos fondeados na baía de Baiona.

Galería de imaxes
-----------------

|  |  |  |  |  |
| --- | --- | --- | --- | --- |
| 

|  |
| --- |
| Policromía. Cristo. |
| Policromía. Cristo.  |

|  |
| --- |
| Virxe. |
| Virxe.  |

 |

Notas
-----

1. ↑  Alicia Graña Novelle et al.: Artigo "Baiona" en *Gran Enciclopedia Galega*: *Ten tamén certo mérito o cruceiro da Trindade, situado nunha antiga calzada romana. É un antigo baldaquino de pedra de estilo renacentista que acubilla un cruceiro gótico de finais do século XV ou comezos do XVI*.
2. ↑  Concellería de Turismo - Concello de Baiona. "Cruceiro da Trinidade". Consultado o 12/11/2014.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cruceiro da Santísima Trindade*** |

### Bibliografía

* Castelao (1950): *As cruces de pedra na Galiza* ( Museo de Pontevedra).
* Castillo, Ángel del (1987) [1972]. Fundación Pedro Barrié de la Maza, ed. *Inventario Monumental y Artístico de Galicia (Inventario de la riqueza monumental y artística de Galicia)* (2ª ed.). A Coruña. p. 57. ISBN 84-85728-62-9.

### Outros artigos

* Igrexa de Santa María de Baiona

### Ligazóns externas

* Cruceiro da Santísima Trindade en Turgalicia.
A **cutina** é un polímero ceroso que é un dos principais compoñentes da cutícula da epiderme das plantas, que cobre todas as superficies aéreas da planta. Outro compoñente parecido da cutícula de moitas plantas de ambientes secos é o cután, que se preserva máis facilmente no rexistro fósil.

A cutina está formada por omega hidroxiácidos e os seus derivados, que están unidos entre si por enlaces éster, formando un polímero de poliésteres de tamaño indeterminado.

Hai dúas familias principais de monómeros da cutina, as familias C16 e C18. A familia C16 consiste principalmente en ácido 16-hidroxipalmítico e ácido 9,16- ou 10,16-dihidroxipalmítico. A familia C18 consiste principalmente en ácido 18-hidroxioleico, ácido 9,10-epoxi-18-hidroxiesteárico, e 9,10,18-trihidroxiestearato.

Notas
-----

1. ↑  Briggs, D.E.G. (1999). "Molecular taphonomy of animal and plant cuticles: selective preservation and diagenesis". *Philosophical Transactions of the Royal Society B: Biological Sciences* **354** (1379): 7–17. doi:10.1098/rstb.1999.0356.
2. ↑  Holloway, PJ (1982). "The chemical constitution of plant cutins". In Cutler, DF, Alvin, KL and Price, CE (1982) The Plant Cuticle. Academic Press London, pp 45–85.

|  |  |
| --- | --- |
| Control de autoridades | 
* Wd: Q421998
* EBID: ID
* FAST: 885651
* GEC: 0095615
* LCCN: sh85034998
* MAG: 2776915729

 |

|  |  |
| --- | --- |
| Identificadores | 
* ChEBI: 23417

 |
A curva feixón
A **curva feixón** ou con forma de faba, é unha curva plana de cuarta orde descrita pola seguinte ecuación:

{\displaystyle x^{4}+x^{2}y^{2}+y^{4}=x(x^{2}+y^{2})\,}
Esta curva non se debe confundir con outra cunha forma de faba tamén, a curva oval torta.

É unha curva alxébrica plana de xénero cero. Posúe unha singularidade na orixe, un punto triplo común — que denota multiplicidade —, unha invariante delta e unha ramificación de número, todos iguais a tres.

Para cada curva alxébrica plana, as singularidades son clasificadas pola invariante de enlace correspondente, como na figura da esquerda.

Enlace de singularidade da curva feixón
Posúe asíntotas horizontais en (2/3,±2/3) e outras asíntotas verticais en (0,0) e (1,0).

A área da superficie que abrangue a curva do feixón vén determinada por

{\displaystyle A={\sqrt {2}}\cdot \int \_{0}^{1}{\sqrt {x(1-x+{\sqrt {1+(2-3x)x}})}}dx=1.058049,}
e o seu perímetro *l* é aproximadamente

{\displaystyle l\approx 3.75021364...}

Véxase tamén
------------

### Bibliografía

* Cundy, H. Martyn; Rollett, A. P. (1961) [1952], *Mathematical models* (2ª ed.), Clarendon Press, Oxford, ISBN 978-0-906212-20-2. Páx 72, curva 17.

### Ligazón externa

* Curva feixón en MathWorld *(en inglés)*
As **Cuadrillas de Áraba** son as comarcas en que se divide a provincia ou territorio histórico de Áraba, no País Vasco. Son institucións históricas cuxa principal función é a de atender e administrar as necesidades dos seus habitantes, especialmente nas zonas rurais. En éuscaro denomínanse de diferente forma: *taldeak*, *kuadrillak* ou *eskualdeak*.

A división da provincia en cuadrillas remóntase ao século XVI, aínda que a actual división é de 1983 e sancionada definitivamente por unha Norma Foral de 1989.

Os electos dos diversos concellos que forman cada comarca reúnense en consellos comarcais, chamados Cuadrillas, que son órganos de participación e consulta, é dicir, como instrumentos de relación entre aquelas, as Xuntas Xerais de Áraba e a Deputación foral de Áraba, e como entes de promoción e xestión de servizos de interese común das mesmas.

Mapa das cuadrillas de Áraba.

| Cuadrilla | Capital |
| --- | --- |
|  | **Agurain** | Agurain |
|  | **Aiara** | Laudio |
|  | **Añana** | Rivabellosa |
|  | **Campezo-Montaña Arabesa** | Santa Cruz de Campezo |
|  | **Laguardia-Rioxa Arabesa** | Laguardia |
|  | **Vitoria** | Vitoria |
|  | **Zuia** | Zuia |

Véxase tamén
------------

### Outros artigos

* Lista de concellos de Áraba

### Ligazóns externas

* As cuadrillas na web das Xuntas Xerais de Áraba.

| * v
* c
* e
Cuadrillas de Áraba |
| --- |
| 
Agurain · 
Aiara · 
Añana · 
Campezo-Montaña Arabesa · 
Laguardia-Rioxa Arabesa · 
Vitoria · 
Zuia
 | Bandeira de Áraba |
**Ctesias**, nado en Cnido no século século -V e finado no século -IV, foi un historiador grego e médico de Artaxerxes Mnemón na corte de Persia. Acompañouno na súa expedición do ano -401 contra o seu irmán Ciro o Xove.

Traxectoria
-----------

É o autor dunha *Historia de Persia*, ou *Pérsica* en 23 libros en dialecto xónico desde as orixes até o -389 seguindo o modelo de Heródoto, mais introducindo elementos novelescos. Consérvase un fragmento extenso en papiro, así como un resumo de Focio (século IX) e fragmentos reproducidos por Plutarco e Diodoro Sículo. Redactou tamén tratados sobre os ríos e sobre a economía persa, e unha descrición da India.

Os primeiros seis libros da *Pérsica* tratan da historia de Asiria e Babilonia até a fundación do Imperio Persa. Escribiunos en oposición a Herodoto e hoxe estímase que non son moi veraces.

|  |  |
| --- | --- |
| Control de autoridades | 
* Wd: Q296325
* WorldCat
* VIAF: 192092583
* BAV: ADV11285474
* BIBSYS: 90586294
* BNCHL: 000937117
* BNE: XX4771244
* BNF: 120075297
* CERL: cnp00405753
* CiNii: DA06806924
* DeutscheBio: 119379295
* EBID: ID
* FAST: 85504
* GND: 119379295
* ICCU: TO0V056315
* ISNI: 0000 0001 2144 2009
* LCCN: n82006134
* NDL: 001317697
* NKC: ola2005262658
* NNDB: 000096026
* NTA: 069899657
* OL: OL5112648A
* openMLOL: 132035
* PTBNP: 1575981
* SELIBR: 182574
* SUDOC: 028189876
* Treccani: ctesia-di-cnido

 |
Deambulatorio
O **deambulatorio** é un espazo que rodea o altar maior dos templos por onde poden transitar os fieis.

É un elemento característico da arquitectura románica que logo se fixo extensivo á gótica. A súa utilidade xurdiu coa peregrinación masiva aos lugares de devoción popular, cando unha multitude de fieis concorría nunha igrexa e se aprestaba a venerar as reliquias que nela se atesouraban. Este corredor proporcionaba a necesaria fluidez de circulación para que todos alcanzasen a reverenciar as sacras reliquias e para non interromper a cerimonia relixiosa que se puidese estar oficiando na capela maior.

O normal é que na cabeceira da nave central se sitúe o presbiterio e a continuación a capela principal contendo o altar maior e formando unha ábsida de planta semicircular ou poligonal. En tal caso, o deambulatorio adóitase formar pola prolongación das naves laterais que envolven a ábsida polo seu exterior. En ocasións, ábsida e deambulatorio non están separados por un muro cego, senón por unha arquería que ofrece permeabilidade ao conxunto. É así mesmo habitual que ao redor del se dispoñan unha serie de absidiolas radiais, cada unha das cales alberga unha pequena capela.

Notas
-----

1. ↑  Lajo, Rosina (1990). *Léxico de arte*. Akal. p. 92. ISBN 84-7600-493-1.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Deambulatorio***  |

| * v
* c
* e
Elementos da arquitectura eclesiástica |
| --- |
| Áreas | Ábsida  ·  Absidiola  ·  Adro  ·  Claustro  ·  Coro  ·  Cruceiro  ·  Deambulatorio  ·  Nártice  ·  Nave  ·  Presbiterio  ·  Sancristía  ·  Transepto |
| Exterior | Arcobotante  ·  Arquitrabe  ·  Arquivolta  ·  Cabeceira  ·  Campanario  ·  Canzorro  ·  Chapitel  ·  Contraforte  ·  Espadana  ·  Fachada  ·  Gárgola  ·  Nicho  ·  Parteluz  ·  Pináculo  ·  Portada  ·  Porta  ·  Tiburio  ·  Tímpano  ·  Xamba |
| Interior | Altar  ·  Arcada  ·  Bóveda  ·  Capitel  ·  Ciborio  ·  Columna  ·  Coxía  ·  Cuncha  ·  Cúpula  ·  Galería  ·  Hemiciclo  ·  Imaxinaría  ·  Mosaico  ·  Pavimento  ·  Piar  ·  Retablo  ·  Rosetón  ·  Tribuna  ·  Triforio  ·  Vidreira |
| Outros | Arco  ·  Baixorrelevo  ·  Cogullo  ·  Florón  ·  Gablete  ·  Lobo  ·  Tramo  ·  Trazaría |

|  |  |
| --- | --- |
| Control de autoridades | 
* Wd: Q756720
* AAT: 300075884
* EBID: ID
* GEC: 0095884
* GND: 4147914-2
* MAG: 35785553
* Treccani: deambulatorio

 |
Sta. M.ª de Ferreira de Pantón.
**Diego de Lemos**, Señor de Sober, Amarante e Ferreira, nado en lugar e data descoñecidos e finado en Ferreira de Pantón en 1492, foi un aristócrata galego da nobreza media, dirixente irmandiño.

Traxectoria
-----------

Diego de Lemos derrubou o Castelo de Castro Caldelas, despois reconstruído.
Fillo de Alonso López de Lemos e Balboa, señor de Sober e Pantón, no ano 1467, dentro da Gran Guerra Irmandiña, comandou xunto a Pedro Osorio e Afonso de Lanzós un exército de fidalgos e campesiños que conseguiu devastar numerosas fortalezas, principalmente da casa de Andrade.

Acudiu a Pontedeume en axuda de Afonso de Lanzós, pero este fuxira, e Pedro Madruga invitouno a abandonar a loita.

O seu sepulcro está no Mosteiro de Santa María de Ferreira de Pantón.

Notas
-----

1. ↑  "Lemos, Diego de". *Diciopedia do século 21* **2**. Do Cumio, Galaxia e do Castro. 2006. p. 1211. ISBN 978-84-8288-942-9.
2. 1 2  "Lemos, Diego de". *Gran Enciclopedia Galega Silverio Cañada*.
3. ↑  "Lemos, Diego de". *Diccionario enciclopédico galego universal* **37**. *La Voz de Galicia*. 2003-2004. p. 90. ISBN 84-7680-429-6.
4. 1 2  "Lemos, Diego de". *Enciclopedia Galega Universal* **11**. Ir Indo Edicións. 1999-2002. p. 134. ISBN 84-7680-288-9.
5. ↑  "Recursos de Investigación de la Alhambra". Arquivado dende o orixinal o 13 de abril de 2020. Consultado o 14 de xuño de 2017.

Véxase tamén
------------

### Bibliografía

* Pallares e Portela (1996). "Idade Media". *Nova Historia de Galicia*. Tambre. p. 228. ISBN 84-88681-27-5.

### Outros artigos

* Pedro Álvarez Osorio (opoñente)
Rainis foi un dos principais editores do xornal
***Dienas Lapa*** foi un xornal que se publicou en Riga entre 1886 e 1905 e en 1913 e 1914. Foi un dos xornais letóns máis populares da súa época, editado unha sociedade de axuda mutua de artesáns de Riga. O seu primeiro editor foi Fricis Bergmanis, que lle deu ao xornal unha tendencia de reivindicación social, Pēteris Stučka foi o editor entre 1888 e 1891 e de novo en 1895-1897 e entre 1891 e 1895 foino o escritor Jānis Pliekšāns (Rainis), Eles dous déronlle ao xornal unha liña marcadamente marxista. Tiña aproximadamente 2000 subscritores. En 1897 as autoridades pechárono e tras algúns meses volveu saír pero cunha orientación máis moderada, non obstante en 1903 as autoridades volvérono prohibir durante algúns meses. En 1905 as autoridades pecharon definitivamente a publicación, e en 1913 volveu ao prelo durante un ano.

Notas
-----

1. ↑  Vardarbības freims 1905. gada notikumu atspoguļojumā laikrakstā "Dienas Lapa" Arquivado 23 de setembro de 2015 en Wayback Machine. (PDF), Ivetas Tunnes raksts žurnāla "Latvijas Arhīvi" 2005. gada 4. numurā, informācija iegūta 10.03.2008

Véxase tamén
------------

### Ligazóns externas

* Dienas Lapa no LNB  *(en letón)*
* Dienas Lapa,  Historia.lv *(en letón)*
* Диенас лапа  Lielajā Padomju Enciklopēdijā (en ruso)
Esquema das principais subdivisións do encéfalo embrionario de vertebrado. No prosencéfalo orixínase o diencéfalo (en rosa).
Reconstrución dos nervios periféricos dun embrión humano de 10,2 mm.
O **diencéfalo** é a rexión do tubo neural dos vertebrados que dá lugar ás estruturas do prosencéfalo posterior. Durante o desenvolvemento embrionario, o prosencéfalo, que é a vesícula máis anterior do tubo neural, dá orixe ao diencéfalo e telencéfalo. Nos adultos, o diencéfalo está situado no extremo superior do tronco cerebral, entre o cerebro e o tronco cerebral. Está formado por catro compoñentes: tálamo, subtálamo, hipotálamo (onde se localiza a glándula pituitaria) e epitálamo (onde se localiza a glándula pineal).

Organización
------------

* diencéfalo
	+ territorio medio diencefálico
		- pretálamo
		- zona limitante intratalámica
		- tálamo
	+ hipotálamo
	+ epitálamo
	+ glándula pineal
	+ metatálamo (cos corpos xeniculados externo e interno)

Funcións
--------

O diencéfalo é a rexión do tubo neural dos vertebrados que orixina as estruturas do prosencéfalo posterior, como o tálamo, hipotálamo, porción posterior da glándula pituitaria, e a glándula pineal. O hipotálamo realiza numerosas funcións vitais, a maioría das cales están relacionada directa ou indirectamente coa regulación das actividades viscerais a través doutras rexións encefálicas e do sistema nervioso autónomo. O tálamo é a vía de entrada para todos os estímulos sensoriais excepto o olfactorio; está conectado co córtex cerebral e filtra os estímulos que chegan a ela, e é o centro onde residen as emocións e sentimentos.

Diencéfalo.

Nervios
-------

Ao diencéfalo únese o nervio óptico (par cranial II). O nervio óptico é un nervio sensorial (aferente) responsable da visión; iníciase no ollo e a través do canal óptico do cranio chega ao diencéfalo.

Representación tridimensional
-----------------------------

Diencéfalo (en vermello) sobre o tronco cerebral.

Notas
-----

1. ↑  Jacobson & Marcus (2008). *Neuroanatomy for the Neuroscientist*. Springer. pp. 147. ISBN 978-0-387-70970-3.

Véxase tamén
------------

### Outros artigos

* Telencéfalo
* Prosencéfalo

### Ligazóns externas

* BrainMaps - diencephalon
* NIF Search - Diencephalon Arquivado 13 de abril de 2020 en Wayback Machine. pola Neuroscience Information Framework

|  |  |
| --- | --- |
| Control de autoridades | 
* Wd: Q192419
* BNCF: 23822
* BNF: 120411959
* BRE: 3180039
* EBID: ID
* GEC: 0099095
* GND: 4191343-7
* JSTOR: diencephalon
* LCCN: sh85037801
* MAG: 2775969318
* NKC: ph966371

 |

|  |  |
| --- | --- |
| Identificadores | 
* FMA: 62001
* MeSH: D004027
* MeSH: A08.186.211.730.385
* NCIt: C12456
* NeuroLex: birnlex\_1503
* TA: A14.1.03.007
* Uberon: 0001894
* UMLS: C0012144

 |
Bentley en abril de 2010.
**Dierks Bentley**, nado o 20 de novembro de 1975 en Phoenix (Arizona) é un cantante de música country.

Traxectoria
-----------

En 2003 o seu primeiro álbum *Dierks Bentley* foi certificado disco de platino e o sinxelo dese traballo *What was I thinking* acadou o número un nas listas country estadounidenses. Dous anos máis tarde acadou un novo disco de platino con *Modern Day Drifter* así como dous novos sinxelos números un *Settle for Slow Down* e *Come a Little Closer*. Nese ano acadou o premio da CMA ao mellor artista xove e foi convidado a entrar na *Grand Ole Opry*, sendo o cantante máis novo da mesma tras Carrie Underwood e Josh Turner.

En 2006 colocou dous novos sinxelos de número un: *Every Mile a Memory* e *Free and Easy (Down the Road I Go*). En 2009 volveu a acadar dous números un con *Feel that Fire* e *Sideways*

En 2011 *Am I the Only One*, primicia dun novo álbum por aparecer, acadou xa o número un.

Álbums
------

* 2001: *Don't Leave Me in Love*
* 2003: *Dierks Bentley*
* 2005: *Modern Day Drifter*
* 2006: *Long Trip Alone*
* 2008: *Greatest Hits/Every Mile a Memory 2003–2008*
* 2009: *Feel That Fire*
* 2010: *Up on the Ridge*
* 2012: *Home*
* 2016 :*Black*

Véxase tamén
------------

### Ligazóns externas

Páxina web oficial *(en inglés)*

|  |  |
| --- | --- |
| Control de autoridades | 
* Wd: Q617932
* WorldCat
* VIAF: 9792355
* AllMusic: mn0000825883
* BNF: 16238667t
* Discogs: 1024681
* Europeana: ID
* Genius: Dierks-bentley
* GND: 13543128X
* IMDb: nm1627699
* ISNI: 0000 0000 5550 0089
* LCCN: nr2003038937
* MusicBrainz: ID
* NKC: xx0124281
* RocksBackpages: dierks-bentley
* Songkick: 407954
* SUDOC: 162051271
* TMDb: 1224950

 |
**San Marcos de Corcubión** é unha parroquia que se localiza no norte do concello de Corcubión. Segundo o padrón municipal de 2018 tiña 1365 habitantes (792 mulleres e 673 homes), nunha soa entidade de poboación.

Patrimonio
----------

A igrexa parroquial é orixinariamente románica do século XII. Porén, ao longo da historia sufriu diversas ampliacións e reformas. Está declarada Ben de Interese Cultural.

Conserva restos románicos na capela maior, así como nos seus canzorros historiados, pero o seu estilo maioritario é gótico mariñeiro, sendo a capela maior data do século XIV e a nave e abovedada do segundo cuarto do século XV.

No primeiro terzo do século XVIII construíronse as capelas do cruceiro (Virxe do Socorro) e da sancristía (Virxe do Carme), de estilo barroco. Cando os franceses saquearon a vila, a igrexa sufriu un incendio que arrasou todo o seu interior. Ao longo do século XIX a torre sineira viuse afectada en tres ocasións por diversos raios; deles, o máis grave produciuse en 1885, coincidindo coa festividade de San Xosé, que ocasionou tres mortos e máis de 60 feridos. Ademais da torre, afectou á fachada e ao tellado.

A segunda sancristía, o baptisterio e a fachada (deseñada por Domingo Rodríguez Sesmero) son do último cuarto do século XIX, de estilo neogótico.

Está presidida pola imaxe de San Marcos da Cadeira, unha talla gótica da escola veneciana da segunda metade do século XV.

Ten planta de salón rectangular, de nave única, e unha capela maior rectangular. A nave divídese en catro tramos mediante tres arcos apuntados con arestas. Os arcos repousan en semicolumnas apegadas, rematadas en capiteis decorados con follas talladas esquematicamente. A nave leva unha cuberta de madeira a dúas augas. A Capela Maior cóbrese con bóveda de cúpula (de influxo bizantino) que vai sobre nervios diagonais volteados sobre columnas encostadas.

Galería de imaxes
-----------------

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| San Marcos de Corcubión. |
| San Marcos de Corcubión.  |

|  |
| --- |
| Pórtico da igrexa de San Marcos de Corcubión. |
| Pórtico da igrexa de San Marcos de Corcubión.  |

|  |
| --- |
| Campanario da igrexa de San Marcos. |
| Campanario da igrexa de San Marcos.  |

 |

Lugares e parroquias
--------------------

### Lugares de Corcubión

| Lugares da parroquia de Corcubión no concello coruñés de Corcubión |  |
| --- | --- |
| Corcubión |

### Parroquias de Corcubión

| Galicia | Provincia da Coruña | Parroquias de Corcubión |  |
| --- | --- |
| Corcubión (San Marcos) | Redonda (San Pedro) |

Notas
-----

1. 1 2 3  DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.

Véxase tamén
------------

### Outros artigos

* Lugares de Corcubión

|  |  |
| --- | --- |
| Control de autoridades | 
* Wd: Q11137631
* WorldCat
* VIAF: 1176148574257824430009
* código INE: 15028010000
* GeoNames: 3124614

 |
Para outras páxinas con títulos homónimos véxase: Coucieiro.

| Coucieiro |
| --- |
|
|  |
| **Diocese**: | Ourense |
| **Arciprestado**: | Allariz |
| **Área**: | - km² |
| **Poboación**: | 176 hab. (2014) |
| **Densidade**: | - hab./km² |
| **Entidades de poboación**: | 10 |
|

**San Vicente de Coucieiro** é unha parroquia eclesiástica galega do arciprestado de Allariz da diocese de Ourense, que ten as súas terras e os seus lugares repartidos entre dous concellos: o de Baños de Molgas e o de Paderne de Allariz. No ano 2014 tiña 176 habitantes (83 homes e 93 mulleres) distribuídos en 10 entidades de poboación, o que supón unha diminución de 4 habitantes con respecto a 2007.

Os lugares de Baamonde, A Costa, Coucieiro, O Covelo, O Moredo, A Neta, Ousende, Penelas e A Pousada pertencen ao concello de Paderne de Allariz; e o da Lamela ao concello de Baños de Molgas.

Véxase tamén
------------

### Outros artigos

* Coucieiro, Baños de Molgas
* Coucieiro, Paderne de Allariz
O **country rock** é un subxénero da música country formado da fusión desta co rock. O termo adoita a usarse para referirse á corrente de músicos de rock que comezou a gravar discos con sabor a country a finais dos anos 60 e comezos dos 70. Estes músicos gravaron discos de rock usando temas, estilos vocais e instrumentación adicional country, destacando o uso de guitarras pedal steel.

O country rock comezou con artists como Buffalo Springfield, Michael Nesmith, Bob Dylan, Nitty Gritty Dirt Band, The Byrds, The Flying Burrito Brothers ou The International Submarine Band, acadando a súa maior popularidade nos anos 70 con artistas como Emmylou Harris, Eagles, The New Riders of the Purple Sage, Linda Ronstadt, Poco, Charlie Daniels Band, e Pure Prairie League. 

O xénero tamén influenciou a artistas doutros estilos, como The Band, The Grateful Dead, Creedence Clearwater Revival, The Rolling Stones, ou o traballo en solitario de George Harrison, ademais de ser parte do desenvolvemento do rock sureño.

Notas
-----

1. 1 2  V. Bogdanov, C. Woodstra and S. T. Erlewine, *All Music Guide to Rock: The Definitive Guide to Rock, Pop, and Soul* (Backbeat Books, 3rd ed. 2002), p. 1327.
2. ↑  "Gram Parsons: the father of country rock lives again – July 1999". *www.countrystandardtime.com*. Consultado o 2023-03-25.
3. ↑  "Buffalo Springfield". *Rock & Roll Hall of Fame*. Consultado o 25 de marzo de 2023.

|  |  |
| --- | --- |
| Control de autoridades | 
* Wd: Q613408
* EBID: ID

 |
Acción reivindicativa contra a enerxía nuclear por parte da organización ecoloxista Greenpeace.
O Xefe Raoni, figura senlleira contra a deforestación das selvas do Amazonas, entre outros dirixentes indíxenas brasileiros.
O **ecoloxismo** é unha ideoloxía, con fundamentos éticos e orientación política, cuxo obxectivo é protexer a natureza realizando cambios nas actividades humanas que a danan ou prexudican.

As principais áreas de reivindicación e proposta de cambios xiran arredor da contaminación, a protección do ambiente, o control da poboación mundial e a conservación dos recursos naturais. O ecoloxísmo tamén busca orientar a organización política e económica cara a protección e restauración do ambiente.

Por outra banda, está moi achegado a outros movementos como o movemento antimilitarista, o movemento feminista ou o socialismo.

Notas
-----

1. ↑  Encyclopædia Britannica (ed.). "environmentalism". Consultado o 25 de marzo de 2014.
2. ↑  Merriam-Webster (ed.). "Environmentalism". *Concise Encyclopedia*. Consultado o 25 de marzo de 2014.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ecoloxismo Modificar a ligazón no Wikidata*** |

### Ligazóns externas

* "History of the environmental movement" (Jeremiah Hall) *(en inglés)*
* Páxina web de Greenpeace *(en inglés)*

|  |  |
| --- | --- |
| Control de autoridades | 
* Wd: Q2855609
* BNCF: 1254
* BNE: XX530436
* BNF: 11952235k
* BRE: 4935322
* EBID: ID
* GEC: 0100180
* JSTOR: environmentalism
* LCCN: sh90000587
* MAG: 203404855
* NKC: ph114474

 |

|  |  |
| --- | --- |
| Identificadores | 
* MeSH: D000088724
* MeSH: I01.738.458
* UMLS: C5544397

 |
Cozido à portuguesa
O **Cozido à portuguesa** é un cocido tradicional da cociña portuguesa, composto de diferentes vexetais e legumes cocidos xunto con algunhas carnes: principalmente de tenreira e porco. É un prato invernal de gran contundencia e moi enerxético que se serve quente.

Características
---------------

Realízase como calquera cocido dos existentes na cociña e entre os vexetais empregados están os feixóns (*feijões*), patacas (*batatas*), cenorias (*cenouras*), nabos, coles (*couves*) e arroz. Entre os produtos cárnicos inclúese galiña (ou polo, *frango*), entrecosto de porco afumado (*entrecosto de porco*), orella de porco etc. Entre os embutidos está a tradicional *farinheira*, o chourizo (*chouriço*), a morcilla (*morcela*), o *chouriço de sangue* etc. todos eles dun profundo sabor afumado, sabor e aroma que o caracteriza fronte a outros cocidos da Península Ibérica.

Véxase tamén
------------

### Outros artigos

* Cocido galego

### Ligazóns externas

* Receita de cozido à portuguesa en páxinas gastronómicas
* Receita do cozido à portuguesa beirão

|  |  |
| --- | --- |
|  | Commons ten máis contidos multimedia sobre:  ***Cozido à portuguesa*** |
**Coventry Climax** é o nome co que tamén é coñecida a compañía británica **Climax** que se dedicaba principalmente á fabricación de motores de automóbil, ademais de xeradores, motobombas e montacargas.

Historia
--------

Coventry Climax foi fundada no ano 1903 por *H. Pulham Le*, un antigo traballador de *Daimler* que creou a empresa para construír motores de combustión co nome de **Coventry Simplex**.

Xa na preguerra os motores Coventry utilizábanos varias marcas de automóbiles como Morgan Motor Company, Triumph, Swift e outros.

Coa crise financeira de 1930, especialmente co peche de *Swift* en 1931, Coventry quedou cunha gran cantidade de motores almacenados. O señor Le deixou a compañía en mans do seu fillo *Leonard Le*, quen decidiu cambiar o nome a **Coventry Climax** e converter os motores almacenados en xeradores, dando á compañía a oportunidade de entrar nunha nova área.

En 1937 empezou a producir motobombas e conseguiron un bo recoñecemento por poder traballar longos períodos de tempo debido ao seu bo deseño e a súa construción de calidade. 
Tras a segunda guerra mundial varios construtores empezaron a utilizar motores Coventry Clan, Hillman, Kieft, Lotus, Cooper e TVR

No ano 1949 diversificou e pasou a construír tamén motores diésel para uso mariño, montacargas etc.

No ano 1990 a empresa pechou as súas portas.

Na F1
-----

O 1.5L *FWMV* V8, instalado nun coche Lotus 24 de Fórmula 1.

Coventry Climax debutou na oitava tempada da historia da Fórmula 1 disputando o 19 de maio o GP de Mónaco da tempada de 1957.

Coventry Climax gañou un total de catro títulos mundiais cos equipos Cooper e Lotus.

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Coventry Climax Modificar a ligazón no Wikidata*** |

### Ligazóns externas

* Coventry Climax Engines Ltd

|  |  |
| --- | --- |
| Control de autoridades | 
* Wd: Q173016
* WorldCat
* VIAF: 151522464
* LCCN: nb2005011931

 |
A relevancia do termo **connotación** -oposto a denotación- débese a que os signos lingüísticos non significan por si mesmos, senón nas sociedades que os adoptan, polo que se integran nunhas estruturas socioculturais determinadas que lles achegan determinados valores ou propiedades de carácter adicional. As connotacións son asociacións de tipo cultural, ideolóxico, psicolóxico, social, individual, afectivo, estilístico etc. que por motivos psico-sociais suxiren os termos.

Exemplos de connotación:

* *Chuvia* posúe o significado connotativo de "tristeza"
* *Vermello* connota "socialismo".
* *Verde* pode connota "Paso libre"
* *Droga* connota "perigo de morte".

A connotación caracteriza habitualmente a linguaxe poética e metafórica; o poeta emprega palabras con sentidos subxectivamente adheridos. Así, por exemplo, Federico García Lorca adoita asociar a denotación do substantivo *metal* coa connotación persoal de «morte».

A connotación establece ademais relacións subxectivas, pero ás veces colectivas, entre os diferentes campos semánticos como se pode ver no seguinte exemplo:

Véxase tamén
------------

### Outros artigos

* Denotación

| * v
* c
* e
Semántica |
| --- |
| Subdisciplinas | 
* Semántica léxica
* Semántica gramatical
* Onomasioloxía
* Semasioloxía

 |
| Métodos | Análise sémica |
| Unidades | 
* Significado
* Acepción
* Sema
* Semema
* Arquisemema
* Clasema
* Campo semántico

 |
| Relacións | 
* Monosemia
* Polisemia
* Homonimia
* Sinonimia
* Relacións de inclusión
* Antonimia
* Meronimia
* Holonimia

 |
| Perspectiva cognitiva | 
* Categorización
* Metáfora
* Metonimia

 |
| Temas relacionados | 
* Denotación
* Connotación
* Virtuema
* Lexema
* Lexicoloxía
* Lexicografía
* Dicionario

 |

|  |  |
| --- | --- |
| Control de autoridades | 
* Wd: Q661062
* BRE: 2090746
* MAG: 2778120531

 |
As sete primeiras iteracións da curva ou folerpa de neve de Koch.
A **curva de Koch**, **folerpa de neve de Koch** ou **estrela de Koch** é unha curva xeométrica e un dos primeiros fractais en seren descritos. Aparece por primeira vez nun artigo de 1906, titulado *"Une méthode geométrique élémentaire pour l'étude de certaines questions de la théorie des courves planes"*, de autoría do matemático sueco Helge von Koch.

Construción
-----------

Constrúese a partir dun triángulo equilátero. Eric Haines desenvolveu o mesmo concepto en tres dimensións, o que resultou nun fractal con volume dunha folerpa de neve.

Podemos imaxinar a súa construción a partir dun segmento de recta que será sometido a alteracións recorrentes (iteracións), como se describe a continuación:

1. Divídese o segmento de recta en tres segmentos de igual lonxitude.
2. Deséñase un triángulo equilátero (facendo un ángulo de π/3 radiáns, ou sexa, 60 graos), en que o segmento central, referido no primeiro paso, servirá de base.
3. Apágase o segmento que serviu de base ao triángulo do segundo paso.

Despois de facer isto, o resultado será semellante á sección lonxitudinal dun sombreiro de bruxa.

Procedendo da mesma forma para cada un dos catro segmentos que fican, fórmanse 16 novos segmentos máis pequenos.

A curva de Koch é o límite para o que tende esta construción, repetindo as operacións referidas, sucesivamente, para cada segmento.

A seguinte figura representa as seis primeiras etapas de construción. A última curva é unha boa aproximación da curva final.

Se considerarmos cada paso, notamos que para pasar dunha liña para a seguinte, substituímos tres segmentos por catro de igual lonxitude, ou sexa, a lonxitude total multiplícase por 4/3. O límite da sucesión xeométrica de razón 4/3 é o infinito, o que significa que a figura final (ou para que tende esta sucesión) terá unha lonxitude infinita (designado por Mandelbrot como "infinito interno").

Esta característica, típica dos fractais, sumada ao feito de que a curva parece ter unha certa espesura debido ás constantes mudanzas de dirección, suxire que esta figura non é realmente unidimensional (non é exactamente unha liña, dotada só de lonxitude). A súa dimensión estará entre 1 (da recta) e 2 (do plano). Observando a figura: se ampliásemos (a través dunha homotecia ) tres veces a sección A'B' obteríamos exactamente a sección AB. Na curva final é fácil verificar que a sección A'C é catro veces superior á AB.

Sábese que unha homotecia de razón tres multiplica as lonxitudes por 3, as superficies por 32 = 9, e os volumes por 33 = 27 (o que, xeneralizando, permite calcular o "volume" dun obxecto de dimensión *d* por 3d). Entón, como temos 3d = 4 para a curva de Koch (como se viu no parágrafo anterior), dá:  

d = log. 4 /log. 3 = 1,26186...

Ligazóns externas
-----------------

|  |  |
| --- | --- |
|  | Commons ten máis contidos multimedia sobre:  ***Curva de Koch*** |

|  |  |
| --- | --- |
| Control de autoridades | 
* Wd: Q223137
* EBID: ID
* MAG: 134236712

 |
**Cuthred** (antigo inglés: *Cuþræd*) foi o rei de Kent desde 798 a 807.

Traxectoria
-----------

Despois de que a revolta de Kent encabezada por Eadberht III Præn fose derrotada en 798 por Coenwulf, Cuthred foi estabelecido como rei de cliente. Durante o reinado de Cuthred aboliuse formalmente o arcebispado de Lichfield no Concilio de Clovesho o 12 de outubro de 803, e o Arcebispado de Canterbury recuperou así o *status* do que intentara privalo Offa de Mercia. O reinado de Cuthred tamén viu os primeiros raids viquingos de Kent. Despois da súa morte en 807, Cœnwulf parece ter actuado como rei de Kent.

Cuthred morreu en 807, segundo a *Crónica anglosaxoa.* Emitiu moedas e documentos. Os dous documentos seus que sobreviviron están ámbolos dous datados en 805, un precisamente a 26 de xullo de 805, no oitavo ano do seu reinado, polo que o seu ascenso ao trono tivo lugar entre o 27 de xullo de 797 e o 26 de xullo de 798. En dous documentos emitidos por Coenwulf, rei de Mercia, é descrito como irmán daquel rei.

Cuthred puido ter dous fillos chamados Cyneberht e Coenwald.

Notas
-----

1. ↑  Véxase aquí e aquí.
2. ↑  Véxase aquí e aquí.

Véxase tamén
------------

### Ligazóns externas

* Cuthred 11 en Prosopografía de Inglaterra anglosaxoa.

| * v
* c
* e
Reis de Kent |
| --- |
| Orixes | 
* Hengest e Horsa
* Oisc
* Octa
* Eormenric

 |
| século VII | 
* Æthelberht I
* Eadbald
* Eormenred ?
* Eorcenberht
* Ecgberht I
* Hlothhere
* Eadric
* Mul
* Swæfheard
* Oswine
* Wihtred

 |
| século VIII | 
* Alric
* Eadberht I
* Æthelberht II
* Eardwulf
* Eadberht II
* Sigered
* Eanmund
* Heahberht
* Ecgberht II
* Ealhmund
* Offa de Mercia
* Eadberht III Præn
* Cuthred

 |
| século IX | 
* Coenwulf de Mercia
* Ceolwulf de Mercia
* Baldred
* Ecgberht de Wessex
* Aethelwulf de Wessex
* Aethelstan de Wessex
* Aethelberht de Wessex

 |

|  |  |
| --- | --- |
| Control de autoridades | 
* Wd: Q878926
* PASE: 2415

 |
| *Ctenosaura similis* |
| --- |
| Exemplaers en Costa Rica. |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Sauropsida |
| Orde: | Squamata |
| Suborde: | Lacertilia |
| Familia: | Iguanidae |
| Xénero: | *Ctenosaura* |
| Especie: | *C. similis* |

 |
| Nome binomial |
| *Ctenosaura similis*(Gray, 1831) |
|  |

A **iguana raiada** (***Ctenosaura similis***) é un iguánido centroamericano e mexicano presente dende Panamá até o istmo de Tehuantepec en México. Foi introducida en Florida e nalgunhas illas do Caribe. Tamén se reporta en Colombia. É a especie máis grande do xénero *Ctenosaura* e foi recoñecida como o lagarto máis rápido da Terra, podendo alcanzar unha velocidade de 35 km/h.

O macho mide até 1,3 metros de lonxitude mentres que a femia pode alcanzar o metro. Os exemplares novos tenden a ser insectívoros e a medida que van medrando fanse máis herbívoros. Na idade adulta aliméntase de froitos, talos, follas, tamén flores e pon preto de 30 ovos que eclosionarán 90 días despois. Ó ser oportunista tamén se alimenta de peixes, ovos, aves, roedores e mesmo crías de tartarugas mariñas e prefire vivir en zonas rochosas e ariscas.

Notas
-----

1. ↑  Pasachnik, S. e McCranie, J.R. "{{{taxon}}}". *Lista Vermella de especies ameazadas.* (en inglés). Unión Internacional para a Conservación da Natureza.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ctenosaura similis Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Ctenosaura similis*** |

|  |  |
| --- | --- |
| Identificadores taxonómicos | 
* ADW: Ctenosaura\_similis
* EOL: 1056746
* GBIF: 2459603
* iNaturalist: 35303
* IRMNG: 10992562
* ISC: 86558
* ITIS: 585835
* IUCN: 174480
* NCBI: 51212
* uBio: 8067154

 |